Document ID: 32012D0171

NEUVOSTON TÄYTÄNTÖÖNPANOPÄÄTÖS 2012/171/YUTP,
annettu 23 päivänä maaliskuuta 2012,
Valko-Venäjään kohdistettavista rajoittavista toimenpiteistä annetun päätöksen 2010/639/YUTP täytäntöönpanosta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
ottaa huomioon päätöksen 2010/639/YUTP (1) ja erityisesti sen 4 artiklan 1 kohdan,
sekä katsoo seuraavaa:
(1)
Neuvosto hyväksyi 25 päivänä lokakuuta 2010 päätöksen 2010/639/YUTP.
(2)
Valko-Venäjän tilanteen vakavuuden huomioon ottaen päätöksen 2010/639/YUTP liitteessä V olevaan luetteloon henkilöistä ja yhteisöistä, joihin sovelletaan rajoittavia toimenpiteitä, olisi lisättävä uusia henkilöitä ja yhteisöjä.
(3)
Yhteen päätöksen 2010/639/YUTP liitteessä V olevassa luettelossa mainittuun henkilöön liittyvät tiedot olisi saatettava ajan tasalle.
(4)
Päätöksen 2010/639/YUTP liite V olisi muutettava tämän mukaisesti,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2010/639/YUTP liite V tämän päätöksen liitteen I mukaisesti.
2 artikla
Lisätään tämän päätöksen liitteessä II luetellut henkilöt ja yhteisöt päätöksen 2010/639/YUTP liitteeseen V.
3 artikla
Tämä päätös tulee voimaan päivänä, jona se hyväksytään.
Tehty Brysselissä 23 päivänä maaliskuuta 2012.

Labels: 18
5
11